Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 440

a) A szakdolgozat témája, prezentációval egybekötött megvédése és annak idõtartama: A szakdolgozat, a jelölt szakmai gyakorlati felkészültségének felmérésére szolgáló részben, vagy teljes egészében írásos egyéni alkotás. A szakdolgozat írásos részét A4-es papírra nyomtatva, számítógépes szövegszerkesztõ programmal, legkevesebb 30 oldal terjedelemben kell elkészíteni. A rajzos részét pauszpapírra, illetve rajzlapra rajzolva, vagy 80 g/m sûrûségû papírra nyomtatva kell mellékelni. A szakdolgozatot kemény kötésben, két példányban, kell benyújtani. A két példányból 1 példányt a védés elõtt bírálatokkal együtt a jelölt visszakap, egy példánya a bizonyítványt kiadó intézmény könyvtárába kerül. A szakdolgozat szövegét, a terjedelemtõl függõen egy felcímkézett 3,5”-os floppyn, vagy CD lemezen az egyik bekötött példányhoz mellékelni kell. A szakdolgozat témája: A bútor- és kárpitosipari szakirányon egy bútordarab gyártásához szükséges dokumentáció és vagy a választott bútor elkészítése, vagy a bútor gyártástechnológiájának leírása. A dokumentációt és a gyártástechnológiát, szakdolgozat formájában bekötve kell benyújtani. A dokumentációt és a technológiát, vagy az elkészített bútort együtt kell bírálni, és védésre bocsátani. 2004/65. szám A fûrész- és lemezipari szakirányon termelési részfolyamat elemzése, értékelése, valamint egyszerûbb technológiai folyamatok, raktározás, minõségbiztosítás tervezése. A szakdolgozat védése a fõiskolai képzésben kialakult gyakorlat szerint zajlik. Egy-egy jelölt védésének idõtartama 30— 40 perc. A szakdolgozat elkészítése és eredményes megvédése, feltétele a szakmai vizsga további folytatásának.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes